text: Standmyndin ongan góðan havt í mong, mong ár. Nú hómast ein glotti
text: #000000
text: Gleði meg aftur at síggja umvældu standmyndina í Havnará. Brotin gløs mugu skiftast, nýggj ljós í ánna, ja, og pumpiverkið skamt frá vegnum má høvuðsumvælast. Vit síggja ljósini í ánni og rørini, har vatnið verður sproytað upp á standmyndina. (Mynd Vagnur)
text: #000001
text: Vit eru so heppin at hava Plantasjuna og harvið Havnará sum nærmasti granni. Gangi fram við ánni mest sum hvønn dag og fegnist um trø, dunnur og serligu standmyndina í ánni. Í 1992 evnaði listamaðurin Tróndur Patursson standmyndina, sum myndar hest við Sjúrði á bakinum og ormin Frænir, sum kemur úr ánni. Hugskotið hevur listamaðurin funnið í Sjúrðarkvæðnum – Regin smiði. .
text: #000002
text: Vøkur standmynd úr stáli við vøkrum litgløsum, sum fingu ljós frá lyktum í ánni. Nógv fólk sóust fyrstu árini standa við áarbakkan hyggjandi at standmyndini og uttan iva lótu tankarnar reika. Men seinastu nógvu árini hevur standmyndin ongan góðan havt. Dittaði mær at kanna málið, hví so var. Spell, tí meg minnist vakra samspælið millum vatnið, litgløsini, hestin, Sjúrð og ormin Frænir.
text: #000003
text: Standmyndin stendur í varðveittum brandhyljum. Hyljarnir eru søguligir, tí teir vóru gjørdir til tess at savna vatn, tá eldur kom í hús. Tá var eingin brandbilur men einans brandpumpur, sum vóru drignar millum húsini í Havn. Vakurt umhvørvið má sigast. (Mynd Vagnur)
text: #000004
text: Leitaði mær inn í urtagarðin fram við ánni, og skamt við Hoydalsvegin sást lítil betongskúrur, har pumpuverkið til standmyndina stendur. Ikki góð sjón, tí har sást, at verkið hevði ikki verið virkið í mong ár. Hugdi eisini nærri at standmyndini, har gløs vóru broytin. Mær er sagt, at unglingar fyri nógvum árum síðani brutu nøkur gløs við jarnstong.
text: #000005
text: Tróndur Patursson evnaði í 1992 standmyndina, men tað er Tórshavnar kommuna sum eigur standmyndini og harvið má røkja ymsu listarverkini í býnum. Nýggja áin á Vaglinum sá dagsins ljós herfyri, sum fólk eru fegin um. Haldi meg síggja onkrastaðni, at Tróndur Patursson skal fríðka enn meira um ánna á Vaglinum..
text: #000006
text: Pláta er skrúvað í betongveggin fram við ánni. Gleðiligt at frætta, at kommunan tekur sær um reiggj og fær standmyndina at virka aftur. (Mynd Vagnur)
text: #000007
text: Havi hitt listarmannin og hann sigur, at ætlanin er eisini at fáa umvælt standmyndina frá 1992. Nú fáast eisini nógv betri ljós enn í 1992. Havi ta áskoðan, at megnar kommunan ikki at røkja nógvu listaverkini í kommununi, so eiga illa røkt listaverk at takast burtur. Gott dømi er listaverikið frá 1992 í Havnará. Nú fáa vit so at síggja. (Vagnur)
text: #000008